
SVRHA I CILJ
Ovim Planom pripravnosti i odgovora u izvanrednim situacijama (PLAN-IIZS-03) definira se način postupanja TEHMA d.o.o. u slučaju događaja koji mogu ugroziti:
· život i zdravlje ljudi,
· imovinu,
· okoliš (tlo, more, vode, zrak),
· sukladnost s ugovornim i zakonskim zahtjevima.
Cilj je osigurati brzu, koordiniranu i učinkovitu reakciju kako bi se:
· spriječile ili smanjile posljedice izvanrednog događaja,
· zaštitili radnici i treće osobe,
· spriječilo onečišćenje okoliša,
· osigurala sljedivost događaja i poduzete radnje.
Plan je dio integriranog sustava upravljanja (IMS) i provodi se sukladno proceduri PROC-IMS-09 Pripravnost i odgovor u izvanrednim situacijama. Plan se revidira najmanje jednom godišnje ili nakon svake izvanredne situacije.
Za svako gradilište izrađuje se lokacijski dodatak plana PLAN-IIZS-L, koji sadrži specifične rizike, plan evakuacije i lokacije opreme. U lokacijskom dodatku određuje se i označava mjesto opreme za intervenciju na gradilištu (apsorbenti, prekrivač za slivnik, barijere). Ta je dopuna poboljšanje utvrđeno na vježbi 14.09.2026. (ZAP-VJ-01), s rokom provedbe 31.10.2026. (PROG-PB).

PODRUČJE PRIMJENE
Plan se primjenjuje na:
· sjedište TEHMA d.o.o. (Ulica Grgura Budislavića 105A, Zadar),
· sva aktivna gradilišta i infrastrukturne projekte na kojima TEHMA nastupa kao izvođač ili podizvođač.
Obuhvaća sljedeće vrste izvanrednih događaja (nije limitativno):
· požar,
· ozljede na radu s težim posljedicama,
· izlijevanje goriva, ulja ili drugih opasnih tvari,
· onečišćenje mora ili tla,
· veće prometne nezgode vozila/strojeva na gradilištu,
· rušenje, urušavanje iskopa ili konstrukcije,
· ekstremne vremenske uvjete (jaka bura, oluja, poplava),
· nestanak električne energije ili ključnih usluga koji mogu dovesti do nesigurnih stanja.
REFERENCE
· PROC-IMS-09 Pripravnost i odgovor u izvanrednim situacijama
· PROC-IMS-05 Planiranje i izvođenje radova (PKI)
· PROC-IMS-02 Upravljanje nesukladnostima i korektivnim radnjama
· PROC-M1 Upravina ocjena
· FRM-IMS-19 Zapisnik vježbe pripravnosti i reagiranja
· FRM-IMS-01 Lista prisutnosti
· FRM-IMS-03 Prijava nesukladnosti
· PROG-PB Program poboljšanja IMS-a
· PLAN-IIZS-L Lokacijski dodatak plana (po gradilištu)
· RZZ - Registar zakonskih zahtjeva (zaštita okoliša, ZNR, požar)
· Planovi zaštite na radu i zaštite od požara (gdje su primjenjivi)
· Ugovori s ovlaštenim tvrtkama (Čistoća, sanacija izlijevanja itd.).

ULOGE I ODGOVORNOSTI
Direktor: odobrava PLAN-IIZS-03 i osigurava resurse za provedbu, odobrava veće korektivne mjere nakon izvanrednog događaja.
MR (Predstavnik uprave za IMS): održava ovaj Plan i osigurava njegovu usklađenost s normama i propisima, koordinira evidenciju izvanrednih događaja i izvještavanje (NC/KR, REG-NC-KR), sudjeluje u analizi uzroka i planiranju poboljšanja.
HSE referent (Krešimir Peša, dipl. ing.): koordinira provedbu Plana na gradilištima, definira specifične mjere za pojedina gradilišta (npr. bližina mora, tankiranja goriva), provodi i dokumentira vježbe pripravnosti prema godišnjem planu vježbi, izrađuje i održava lokacijske dodatke PLAN-IIZS-L.
Voditelji gradilišta: upoznaju radnike s Planom (PLAN-IIZS-03), lokacijskim dodatkom PLAN-IIZS-L i specifičnim mjerama gradilišta, osiguravaju dostupnost opreme (PP aparati, apsorbensi, barijere, znakovi), vode zapise o događajima i vježbama, po potrebi zaustavljaju radove.
Svi zaposlenici dužni su prijaviti svaku izvanrednu situaciju voditelju gradilišta ili HSE referentu, sudjeluju u evakuaciji, spašavanju i sanaciji sukladno uputama.

IDENTIFICIRANE IZVANREDNE SITUACIJE I SCENARIJI
	Šifra scenarija
	Opis izvanredne situacije
	Lokacija / kontekst

	IIZS-01
	Požar u kontejneru na gradilištu
	Sva gradilišta

	IIZS-02
	Požar u skladištu materijala
	Baza / skladište

	IIZS-03
	Izlijevanje goriva pri tankiranju stroja
	Gradilište, blizina tla ili mora

	IIZS-04
	Onečišćenje mora (ispad materijala u more)
	Pomorski/obalni radovi

	IIZS-05
	Ozljeda radnika s potrebom hitne medicinske
	Sva gradilišta

	IIZS-06
	Urušavanje iskopa / klizište
	Zemljani radovi

	IIZS-07
	Jaka bura / oluja - prekid radova
	Otvorena gradilišta, viši objekti

	IIZS-08
	Prometna nezgoda stroja / kamiona na gradilištu
	Gradilište i pristupne ceste



Za svaku situaciju u nastavku se definiraju:
· preventivne mjere,
· postupak u slučaju nastanka,
· oprema,
· kontakt osobe i službe.
OPĆI POSTUPAK U SLUČAJU IZVANREDNOG DOGAĐAJA
1. Uočavanje i alarmiranje
· svaki radnik ili podizvođač koji uoči izvanredni događaj odmah obavještava voditelja gradilišta ili HSE referenta (radio, telefon, usmeno),
· ako postoji opasnost po ljude, aktivirati 112 / hitne službe.
2. Zaštita ljudi
· zaustavljanje radova u zoni opasnosti,
· udaljavanje ljudi na sigurno,
· primjena osnovnih mjera prve pomoći (ako je potrebno).
3. Ograničavanje i sanacija posljedica
· upotreba opreme za gašenje požara, apsorbenata, barijera,
· sprječavanje daljnjeg širenja izlijevanja ili urušavanja.
4. Obavještavanje nadležnih službi i Uprave
· po potrebi kontaktirati 112, vatrogasce, policiju,
· obavijestiti Direktora i MR.
5. Dokumentiranje
· voditelj gradilišta ili HSE referent ispunjava zapisnik o događaju
· pokreće se NC/KR postupak (PROC-IMS-02).
6. Analiza i poboljšanje
· MR + HSE + Voditelj gradilišta analiziraju uzroke,
· definiraju korektivne i preventivne mjere,
· po potrebi ažuriraju PKI, upute za rad, PLAN-IIZS-03, PLAN-IIZS-L i RZZ.

SPECIFIČNI POSTUPCI PO SCENARIJIMA
Požar na gradilištu (IIZS-01 / IIZS-02)
· Preventivne mjere:
· zabrana pušenja osim na označenim mjestima,
· redoslijed i način skladištenja zapaljivih materijala,
· ispravni PP aparati na lako dostupnim lokacijama,
· obuka radnika u rukovanju PP aparatima.
· Postupak u slučaju požara:
1. Aktivirati uzbunu (“POŽAR!”), zaustaviti radove.
2. Procijeniti može li se požar sigurno gasiti PP aparatom.
3. Ako ne, odmah pozvati 112 / vatrogasce.
4. Evakuirati ljude iz ugroženog područja.
5. Onemogućiti pristup neovlaštenim osobama.
6. Nakon sanacije, dokumentirati događaj + pokrenuti NC/KR.

Izlijevanje goriva/ulja (IIZS-03)
· Preventivne mjere:
· tankiranje strojeva na za to predviđenim mjestima,
· prisutnost apsorbenata i barijera na gradilištu,
· zabraniti tankiranje iznad vodotoka / odvodnih kanala.
· Postupak:
1. Zaustaviti izvor izlijevanja (zatvoriti ventil, ugasiti pumpu).
2. Postaviti apsorbente i barijere da se spriječi širenje.
3. Prikupiti onečišćeni materijal i predati ovlaštenom sakupljaču.
4. Dokumentirati događaj (slike, količine, lokacija).
5. Po potrebi obavijestiti nadležna tijela (inspekcija, vodoprivreda).

Onečišćenje mora ili obale (IIZS-04)
(primjenjuje se na radove u obalnoj zoni, marini, pristaništu, mulovima, lukobranima i sl.)
Preventivne mjere
· Radove u blizini mora izvoditi uz postavljene plutajuće barijere gdje postoji rizik ispadanja materijala.
· Strojevi smiju raditi samo ako nemaju curenja ulja/goriva.
· Materijal (npr. šljunak, beton, oplata) skladištiti na način da se spriječi ispiranje oborinskom vodom.
· Zabranjeno je ispiranje betonskih ili drugih alata direktno u more.
· Osigurati apsorbirajuće briseve i maritimne barijere na lokaciji.
Postupak u slučaju onečišćenja
1. Zaustaviti radove i udaljiti ljude iz opasnog područja.
2. Ograničiti širenje - postaviti plutajuće barijere i apsorbente.
3. Ako je u pitanju veće onečišćenje: odmah obavijestiti Lučku kapetaniju, 112 i nadzor.
4. Prikupiti onečišćeni materijal: mrežama, apsorbentima, lopaticama.
5. Onečišćeni materijal predati ovlaštenom sakupljaču opasnog otpada.
6. Dokumentirati događaj:
· fotografije,
· opis količine i mjesta,
· zapisnik o intervenciji.
7. Pokrenuti NC/KR postupak.

Prometna nezgoda stroja, kamiona ili radnika (IIZS-08)
(unutar gradilišta ili na pristupnim cestama)
Preventivne mjere
· Održavati sve strojeve i vozila, voditi evidencije servisa.
· Osigurati prometnu signalizaciju na gradilištu (ograničenje 10 km/h).
· Obavezna upotreba zaštitne opreme kod kretanja po gradilištu.
· Zasebni koridori za vozila i radnike.
· Upozorenja o kretanju teške mehanizacije.
Postupak u slučaju nezgode
1. Zaustaviti stroj i osigurati područje.
2. Ako ima ozlijeđenih - pozvati 112.
3. Spriječiti sekundarne nezgode (isključenje stroja, blokada pristupa).
4. U slučaju istjecanja ulja/goriva - izvršiti postupak iz scenarija IIZS-03.
5. Obavijestiti:
· Voditelja gradilišta,
· HSE referenta,
· Direktora (ako je nezgoda ozbiljna).
6. Dokumentirati:
· slike,
· opis,
· svjedoci,
· položaj stroja.
7. Pokrenuti NC/KR postupak.

Urušavanje iskopa, klizište ili nestabilnost terena (IIZS-06)
(primjenjuje se na sve zemljane radove)
Preventivne mjere
· Izvesti iskope prema projektu i geomehaničkim uvjetima.
· Osigurati kosine, oplate ili zaštitu od urušavanja.
· Zabraniti stajanje radnika unutar iskopa bez zaštite.
· Osigurati odvodnju oborinskih voda.
· Dnevno nadzirati stabilnost iskopa, posebno nakon kiše ili vibracija.

Postupak u slučaju urušavanja
1. Odmah evakuirati osoblje iz zone iskopa.
2. Ako postoji mogućnost da je radnik zatrpan - hitno zvati 112 i započeti postupke spašavanja prema uputama službi.
3. Osigurati područje od daljnjeg urušavanja.
4. Zaustaviti radove i zabraniti pristup dok geomehaničar ne pregleda lokaciju.
5. Dokumentirati:
· mjesto urušavanja,
· uvjeti terena,
· fotografije,
· projektne podatke.
6. Pokrenuti NC/KR i ažurirati REG-RIZ (rizici zemljanih radova).

Ekstremni vremenski uvjeti - jaka bura, oluja, visoke temperature (IIZS-07)
Preventivne mjere
· Pratiti službena upozorenja DHMZ-a.
· Zaustaviti radove na visini kada brzina vjetra prelazi definiranu granicu.
· Osigurati materijal i opremu od odnošenja vjetrom.
· Zabraniti rad na otvorenom kod opasnosti od udara munje.
· Osigurati hlad i vodu radnicima pri visokim temperaturama.
Postupak kod pojave ekstremnih uvjeta
1. Zaustaviti rizične radove (visine, dizalice, kranovi, krovišta).
2. Osigurati strojeve, kontejnere i materijal.
3. Evakuirati ljude u sigurne prostore.
4. Ponovno pregledati gradilište nakon prolaska nepogode prije nastavka radova.
5. Dokumentirati:
· vrijeme događaja,
· poduzete mjere,
· nastalu štetu (ako je bilo).
6. Pokrenuti NC/KR ako je nastala materijalna šteta.

Ozljeda radnika - teška ozljeda ili nesreća (IIZS-05)
Preventivne mjere
· Obavezna zaštitna oprema (kaciga, reflektirajući prsluk, zaštitna obuća).
· Prije početka radova provodi se HSE indukcija za sve radnike i podizvođače.
· Opasne zone moraju biti jasno obilježene.
· Redovite interne inspekcije (FRM-IMS-02).
Postupak u slučaju ozljede
1. Odmah zvati 112 ako postoji ikakva sumnja na težinu ozljede.
2. Primijeniti osnovne mjere prve pomoći.
3. Osigurati mjesto nesreće.
4. Prekinuti radove u zoni i udaljiti radnike.
5. Obavijestiti:
· Voditelja gradilišta,
· HSE referenta,
· Direktora.
6. Dokumentirati:
· okolnosti,
· fotografije,
· izjave svjedoka,
· uvjeti rada.
7. Provoditi NC/KR postupak.

Nestanak električne energije ili kritičnih usluga
Preventivne mjere
· Osigurati ispravnost privremenih elektroinstalacija.
· Kritične radove (pumpanje betona, dizalice) ne izvoditi bez stabilnog izvora napajanja.
· Osigurati agregat (ako projekt zahtijeva neprekidno napajanje).
Postupak
1. Zaustaviti radove koji ovise o energiji.
2. Osigurati električne instalacije od slučajnog ponovnog uključenja.
3. Procijeniti rizik ručnog uklanjanja materijala ili strojeva.
4. Po potrebi osigurati alternativni izvor napajanja.
5. Nastaviti radove tek kad je sigurnost potvrđena.
6. Dokumentirati događaj.

Rušenje konstrukcije ili opreme
Preventivne mjere
· Redovito održavanje skela, oplata, podupiranja.
· Prihvat statičkih elemenata potvrđen nadzorom.
· Zabrana uklanjanja privremenih podupirača prije odobrenja.
Postupak
1. Odmah evakuirati sve radnike.
2. Osigurati područje.
3. Ako postoji rizik od daljnjeg rušenja - pozvati 112.
4. Nadzor ili glavni projektant mora pregledati stanje prije nastavka.
5. Fotografirati i dokumentirati.
6. Pokrenuti NC/KR.

GODIŠNJI PLAN VJEŽBI
Spremnost za odgovor na izvanredne situacije provjerava se vježbama prema godišnjem planu vježbi (ISO 14001, t. 8.2). Pravila provedbe:
· najmanje jedna vježba godišnje;
· scenariji se izmjenjuju: jedne godine scenarij evakuacije (npr. požar, IIZS-01 ili IIZS-02), sljedeće godine okolišni scenarij (npr. IIZS-03 ili IIZS-04);
· nositelj provedbe i dokumentiranja vježbe je HSE referent (Krešimir Peša, dipl. ing.), uz sudjelovanje voditelja gradilišta na kojem se vježba provodi;
· svaka vježba zapisuje se na obrascu FRM-IMS-19 Zapisnik vježbe pripravnosti i reagiranja, uz listu prisutnosti FRM-IMS-01; zapisnici se označavaju ZAP-VJ-xx;
· zapisnik vježbe obvezan je ulazni podatak upravine ocjene (PROC-M1);
· poboljšanja i korektivne radnje utvrđene na vježbi upisuju se u Program poboljšanja IMS-a (PROG-PB) i prate do zatvaranja; odstupanja koja su nesukladnosti prijavljuju se na obrascu FRM-IMS-03;
· mjesto opreme za intervenciju na gradilištu označava se i upisuje u lokacijski dodatak plana (PLAN-IIZS-L) za to gradilište.

Tablica godišnjeg plana vježbi ažurira se nakon svake provedene vježbe i pri godišnjoj reviziji ovog Plana:
	Godina
	Vrsta scenarija
	Scenarij
	Lokacija
	Rok / datum
	Nositelj
	Status i zapis

	2026
	Okolišni
	IIZS-03 Izlijevanje goriva pri tankiranju stroja
	Gradilište DV Pčelica (rekonstrukcija dječjeg vrtića), Zadar
	provedeno 14.09.2026.
	HSE referent
	Provedeno. Zapis ZAP-VJ-01 (FRM-IMS-19), ocjena: uspješna s primjedbama. Poboljšanja u PROG-PB (PB-2026-01 do PB-2026-03), rok 31.10.2026. i 31.12.2026.

	2027
	Evakuacija
	Požar s evakuacijom (npr. IIZS-01 Požar u kontejneru na gradilištu ili IIZS-02 Požar u skladištu materijala)
	Određuje se pri izradi scenarija (aktivno gradilište ili sjedište)
	do 30.06.2027.
	HSE referent
	Planirano

	2028
	Okolišni
	Okolišni scenarij različit od IIZS-03 (npr. IIZS-04 Onečišćenje mora, ako se izvode obalni radovi)
	Određuje se pri izradi scenarija
	2028., rok se utvrđuje pri reviziji Plana
	HSE referent
	Planirano



KONTAKTI
	Važni kontakti
	Kontakt osoba
	Broj telefona

	Hitne službe
	Centar 112 (sve hitne službe)
	112

	Policija
	Policijska uprava zadarska
	192

	Hitna medicinska pomoć
	Zavod za hitnu medicinu Zadarske županije
	194

	Vatrogasci Zadar
	Javna vatrogasna postrojba Grada Zadra
	193

	Lučka kapetanija (za scenarij na moru)
	Lučka kapetanija Zadar, Gaženička cesta 28c; na moru i MRCC Rijeka 195
	+385 23 254 888 / 195

	Ovlaštena tvrtka za sanaciju izlijevanja
	CIAN d.o.o., Split (preuzimanje onečišćenog materijala kao opasnog otpada)
	021 540 190

	MR
	Rinalda Kalmeta
	rina@tehma.hr

	HSE referent
	Krešimir Peša, dipl. ing.
	

	Direktor
	Ivan Mažer
	+385 91 533 5744, ivan@tehma.hr



ZAPISI
Kao referenca:
· zapisnici o izvanrednim događajima,
· zapisnici o vježbama (ZAP-VJ-xx, na obrascu FRM-IMS-19) s listama prisutnosti (FRM-IMS-01),
· fotografije, PL-ovi, izvješća ovlaštenih tvrtki,
· NC/KR evidencije (REG-NC-KR),
· lokacijski dodaci plana (PLAN-IIZS-L) po gradilištu.

Rok čuvanja zapisa - min. 10 godina (ili duže, ako traže propisi/projekti). 

POVIJEST IZMJENA
	Verzija
	Datum
	Opis izmjene
	Odobrio

	v1.0
	03.12.2025.
	Inicijalno izdanje.
	Direktor

	v1.1
	25.09.2026.
	Poglavlje Vježbe pripravnosti zamijenjeno poglavljem Godišnji plan vježbi: najmanje jedna vježba godišnje, naizmjenično scenarij evakuacije i okolišni scenarij, nositelj provedbe i dokumentiranja HSE referent, zapis na obrascu FRM-IMS-19, zapisnik vježbe kao obvezni ulaz upravine ocjene, praćenje poboljšanja u PROG-PB do zatvaranja. Tablica vježbi usklađena sa stvarno provedenim vježbama: upisana vježba provedena 14.09.2026. (ZAP-VJ-01) i plan za 2027. i 2028. Ujednačena oznaka dokumenta: u zaglavlju, tablici podataka i metapodacima stajalo je PLAN-IIZS-01, a u tekstu PLAN-IIZS; unutar dokumenta ujednačeno na PLAN-IIZS-03 (šifre scenarija IIZS-01 do IIZS-08 nisu mijenjane). Dopunjen opis lokacijskog dodatka PLAN-IIZS-L (mjesto opreme za intervenciju, poboljšanje s vježbe 14.09.2026., rok 31.10.2026.). Dopunjene reference i zapisi. Datum izdanja u zaglavlju i tablici podataka upisan kao fiksni podatak umjesto automatskog polja.
	Direktor

